OpenLLM-France/wikimedia huggingface dataset:
# Old Brownsboro Place

Old Brownsboro Place és una població dels Estats Units a l'estat de Kentucky. Segons el cens del 2000 tenia 384 habitants.

## Demografia

Segons el cens del 2000, Old Brownsboro Place tenia 384 habitants, 146 habitatges, i 125 famílies. La densitat de població era de 1.235,5 habitants/km².
Dels 146 habitatges en un 28,1% hi vivien nens de menys de 18 anys, en un 80,1% hi vivien parelles casades, en un 4,8% dones solteres, i en un 13,7% no eren unitats familiars. En el 12,3% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 2,84.
Per edats la població es repartia de la següent manera: un 21,4% tenia menys de 18 anys, un 6% entre 18 i 24, un 18,8% entre 25 i 44, un 34,6% de 45 a 60 i un 19,3% 65 anys o més.
L'edat mediana era de 47 anys. Per cada 100 dones de 18 o més anys hi havia 101,3 homes.
La renda mediana per habitatge era de 95.998 $ i la renda mediana per família de 103.216 $. Els homes tenien una renda mediana de 74.750 $ mentre que les dones 45.000 $. La renda per capita de la població era de 46.334 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Old Brownsboro Place». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 7 agost 2010].
* ↑ «Geographic Comparison Table- Old Brownsboro Place». American Fact Finder. Oficina del Cens dels Estats Units, 12-01-2010.
# Magatzem Llopart

El Magatzem Llopart és una obra del municipi de Sitges (Garraf) inclosa en l'Inventari del Patrimoni Arquitectònic de Catalunya.

## Descripció

Edifici entre mitgeres molt modificat a la part esquerra. Originalment presentava una estructura simètrica amb tres cossos: un central, de planta baixa, pis i coberta a dues vessants, i dos, i dos laterals, en haver-ne alterat totalment l'estructura de la planta baixa i terrat amb barana de balustres. Actualment s'ha perdut la simetria als cossos laterals, en haver-ne alterat totalment l'estructura de la banda esquerra: la finestra rectangular de la planta baixa ha estat substituïda per una gran porta i l'espai del terrat s'ha elevat un pis. Al cos central hi ha, a la planta baixa, porta allindanada central d'accés i una finestra rectangular a banda i banda; el primer pis té tres finestres envoltades per motllures senzilles acabades en una petita cornisa a doble vessant damunt la finestra central i en dos petits frontons formats per maons esglaonats damunt les laterals.

## Història

El propietari del terreny, Rafael Llopart Ferret, va demanar permís a l'Ajuntament per construir un celler- bodega el 26-4-1893. El projecte va ser realitzat pel mestre d'obres Jaume Sunyer, amb plànols signats el febrer de l'any 1893.
Durant els anys vint aquest edifici va ser reformat i en l'actualitat presenta moltes modificacions, efectuades al llarg dels anys.

## Referències

* 1 2 3 «Magatzem Llopart». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# Boulder

«Boulder» té aquests significats:
Viccionari
# Friedrichroda

És una ciutat al districte de Gotha, Estat de Turingia, a Alemania. Està situada a l'extrem septentrional del Bosc de Turingia, a 21 km en tren de la ciutat de Gotha. A l'any 2003, la poblaven unes 5.446 persones. El poble està envoltat per muntanyes cobertes d'avets i comprèn un important número de belles cases quintes, un Kurhaus i un sanatori. Prop hi ha el preciós seient de caça ducal de Reinhardsbrunn, construït sobre las runes del famós monestir benedictí fundat a l'any 1085.
# Nova Roma

El terme «Nova Roma» s'ha utilitzat en els següents contextos:
* Nova Roma és el nom llatí que tradicionalment s'ha dit que li va donar l'emperador Constantí I el Gran a la nova capital imperial fundada l'any 330 a la ciutat de la costa europea de l'estret del Bòsfor, coneguda com a Bizanci fins llavors, i com a Constantinoble des d'aquell temps i fins al seu canvi de nom oficial Istanbul el 1928.
* La idea que Moscou és la «Tercera Roma», es va fer popular des de l'època dels primers tsars russos. Dècades després de la caiguda de Constantinoble davant Mehmet II de l'Imperi Otomà el 29 de maig de 1453, alguns anomenaren Moscou com la «Tercera Roma», o nova «Nova Roma».
* París, en diferents etapes de la seva història, ha estat designada com a «Nova Roma», ja en el regnat de Felip IV (1268-1314), però amb una tradició de partida més significativa sota el govern de Lluís XIV, qui va dominar la major part d'Europa occidental.
* Terza Roma (Tercera Roma, després de la Primera Roma dels Cèsars i de la Segona Roma dels Papes) és també el nom per al pla d'expansió de Roma ideat per Benito Mussolini cap a Òstia i el mar. El barri d'Esposizione Universale Roma va ser el primer pas en aquesta direcció.
* El nou planeta Roma és el centre polític i legal dels mons habitats per humans de les sis novel·les de ciència-ficció Hooded Swan de Brian Stableford. La seva situació exacta no està clarament definida.
* A la sèrie de Rick Riordan Els Herois de l'Olimp, els descendents humans dels déus romans han creat una ciutat que es diu «Nova Roma» a Califòrnia.

## Referències

* ↑ Segons el Reallexikon für Antike und Christentum, vol. 164 (Stuttgart: A. Hiersemann, 2005), no hi ha evidència segons la tradició que Constantí anomenés oficialment la ciutat com a «Nova Roma» (o Nea Romi). Les monedes commemoratives que es van emetre durant la dècada del 330 ja es refereixen a la ciutat com a Constantinoble (vegeu, per exemple Michael Grant,El clímax de Roma (Londres, 1968), p. 133). És possible que l'emperador anomenés la ciutat «Segona Roma» (deftera Romi) per decret oficial, segons ha informat l'historiador de l'església del segle cinquè Sòcrates Escolàstic.
* ↑ La primera aparició del terme «Nova Roma» en relació a Constantinoble en qualsevol tipus de document es trobava en el Primer Concili de Constantinoble (381), en el context de la decisió que l'església de Constantinoble relativament jove hauria de tenir prioritat sobre Alexandria i Antioquia, ja que és la «Nova Roma». Fins i tot després d'això, el nom no va ser utilitzat en les proclames oficials per l'autoritat civil, a diferència de l'església cristiana.
* ↑ Discorso pronunciato in Campidoglio per l'insediamento del primo Governatore di Roma il 31 dicembre 1925, Internet Archive: còpia de la pàgina amb el discrus de Mussolini

## Vegeu també

* Bizantinisme
* Nova Jerusalem
* Renovatio imperii
* Translatio imperii

## Bibliografia

* Dmytryshyn, Basil (traducció). 1991. Medieval Russia: A Source Book, 850-1700. 259-261. Harcourt Brace Jovanovich. Fort Worth, Texas.
# Paulhac

Paulhac és un municipi francès del departament de Cantal i la regió d'Alvèrnia-Roine-Alps.
# Datva

Datwad o Datva fou un dels onze estats feudataris de l'estat tributari protegit maratha de Kolhapur.
Els sobirans portaven el títol de Narayan Rao Urf Nana Sahib Ghorpade, i al final del segle XIX era sobirà Senapati Amir-ul-Umara Ghorpade Malanmat Madar successor de Ram Chandra Rao. Els Ghorpade eren descendents de Maloji Rao Ghorpade, que havia obtingut el títol incloent el de Senapati o comandant en cap del maharajà de Kolhapur. A la tercera Guerra Maratha els Ghorpade van ajudar els britànics contra el peshwa i els seus honors foren declarats hereditaris pels britànics.

## Referències

R. Lethbridge, The Golden Book of India, 1893.
# Lyndon

«Lyndon» té aquests significats:
* Geografia:Vegeu també: Lyndonville
** Lyndon (Illinois)
** Lyndon (Kansas)
** Lyndon (Kentucky)
** Lyndon (Vermont)
** Lyndon Station, població dels Estats Units a l'estat de Wisconsin.
* Miscel·lània:
** Lyndon Baines Johnson (Stonewall, Texas, 1908 - 1973), polític estatunidenc, President dels EUA (1963-69).
** Barry Lyndon, pel·lícula dirigida per Stanley Kubrick basada en la novel·la The Luck of Barry Lyndon.
# Bomberman Hero

Bomberman Hero (ボンバーマンヒーロー　～ミリアン王女を救え!～, Bonbāman Hīrō ~Mirian-Ōjo wo Sukue!~, en català lit.: Bomberman Hero: Rescata la Princesa Millian!) és un videojoc d'acció en el qual és la continuació de Bomberman 64 per la Nintendo 64. Bomberman Hero és més avançat en temes de jugabilitat, com per exemple un gran increment en el nombre de nivells, caps, armes i personatges. Tanmateix, falta el mode multijugador i per això se centra en tota l'acció en el mode un sol jugador.

## Referències

* ↑ «The Unique Artist Behind Bomberman's Catchy Beats» (en anglès). Kotaku, 25-12-2021. [Consulta: 6 març 2023].
* ↑ «Bomberman Hero». Edge (60) (Future Publishing). July 1998: 97.

## Enllaços externs

* (anglès) El videojoc a MobyGames
# Filtre de sorra

Els filtres de sorra o filtres d'arena es fan servir per purificar l'aigua. N'hi ha tres tipus principals;
* Filtre de sorra ràpid
* Filtre de sorra de flux ascendent
* Filtre de sorra lent
El filtre de sorra ràpid requereix usar floculants químics mentre que els filtres de sorra lent poden produir aigua d'alta qualitat lliure de patògens, gustos i olors sense necessitar productes químics.
# Open GDF Suez 2009

El Torneig de París 2009, també conegut com a Open GDF Suez 2009, és un esdeveniment de tennis femení sobre pista dura que pertany als Premier tournaments de la WTA. La 17a edició del torneig es va celebrar entre el 9 i el 15 de febrer de 2009 al Stade Pierre de Coubertin de París, França.

## Quadre individual femení

| Vuitens de final | Vuitens de final | Vuitens de final | Vuitens de final | Vuitens de final | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | S. Williams | 6 | 6 | |
| Q | K. Sprem | 1 | 2 | | 1 | S. Williams | 6 | 6 | |
| Q | E. Loit | 2 | 6 | 6 | Q | E. Loit | 4 | 1 | |
| | K. Kanepi | 6 | 3 | 1 | | | | | | 1 | S. Williams | | | |
| 3 | I. Deméntieva | 6 | 6 | | | | | | | 3 | I. Deméntieva | w/o | | |
| | A. Pavliutxénkova | 4 | 2 | | 3 | I. Deméntieva | 6 | 6 | | | | | | |
| WC | N. Dechy | 3 | 6 | 6 | WC | N. Dechy | 3 | 2 | | | | | | |
| 6 | P. Schnyder | 6 | 4 | 3 | | | | | | | | | | | 3 | I. Deméntieva | 6$^7$ | 6 | 4 |
| 8 | A. Mauresmo | 6 | 6 | | | | | | | | | | | | 8 | A. Mauresmo | 7 | 2 | 6 |
| | M. Niculescu | 1 | 2 | | 8 | A. Mauresmo | 6 | 6 | | | | | | |
| | A. Kleibànova | 7 | 4 | 2 | 4 | A. Radwanska | 2 | 0 | | | | | | |
| 4 | A. Radwanska | 6⁵ | 6 | 6 | | | | | | 8 | A. Mauresmo | 6 | 0 | 6 |
| 5 | A. Cornet | 1 | 6 | 6 | | | | | | 2/WC | J. Jankovic | 2 | 6 | 1 |
| WC | D. Hantuchova | 6 | 4 | 2 | 5 | A. Cornet | 7 | 4 | 4 | | | | | |
| | N. Li | 0 | 6 | 2 | 2/WC | J. Jankovic | 5 | 6 | 6 |
| 2/WC | J. Jankovic | 6 | 3 | 6 | | | | | |

## Enllaços externs

* Web oficial Arxivat 2011-02-07 a Wayback Machine.
París :
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014 :
Sony Ericsson WTA Tour 2009
< 2008
2010 > :
WTA Tour Championships, Doha  · WTA Tournament of Champions, Bali :
# Peniculimius

Peniculimius és un gènere d'arnes de la família Crambidae.
Les seves relacions dins d'aquest últim grup romanen obscures. Alguns experts l'han col·locat a la família dels piràlids, però això sembla que és un error.

## Taxonomia

* Peniculimius acehi Schouten, 1994
* Peniculimius api Schouten, 1994
* Peniculimius captus Schouten, 1994
* Peniculimius crassus Schouten, 1994
* Peniculimius fructus Schouten, 1994
* Peniculimius marginata (Gaskin, 1974)
* Peniculimius moorei (Gaskin, 1974)
* Peniculimius ravus Schouten, 1994

## Referències

* ↑ «GlobIZ search». Global Information System on Pyraloidea. [Consulta: 2 febrer 2019].
# Crònica (diari)

Crònica (o Crònica Econòmica d'Andorra) va ser un diari econòmic andorrà nascut el 2012 i publicat fins a desembre de 2017 de la mà del grup editorial La Veu del Poble, responsable dels diaris Bondia Andorra i Més Andorra, presidit per Carles Naudi d’Areny-Plandolit. El diari va tenir una periodicitat mensual, i se centrava exclusivament en la informació relativa a l'economia andorrana. La distribució fou en paper de forma gratuïta i directament a empresariat i professionals i en diferents punts de distribució, com ara entitats bancàries, consultoris mèdics o d'advocats, i va comptar amb el suport d'Andbank, Banca Privada. També se'n pot trobar una part de l'hemeroteca al web del diari gratuït Bondia del mateix grup en format PDF, tot i que en aquest cas de pagament. La seva presentació va comptar amb una assistència d'unes 120 persones de la societat econòmica andorrana, atès que es feu coincidir amb una conferència de l'empresari i broker català Josef Ajram. L'any 2015 el càrrec de redactor estava ocupat per Julià Rodríguez i el seu director n'era Marc Segalés.

## Referències

* 1 2 «La Veu del Poble llança el nou ‘Crònica Econòmica d’Andorra’». Diari Bondia, 11-11-2012. [Consulta: 29 agost 2021].
* 1 2 3 «Andorra comptarà amb una nova publicació econòmica». [Consulta: 31 agost 2021].
* 1 2 «Hemeroteca Crònica». La Veu del Poble. [Consulta: 29 agost 2021].
* ↑ «El diari 'Més' reneix per oferir continguts més breus i amens». El Periòdic d'Andorra, 16-06-2011. [Consulta: 12 juliol 2021].
* ↑ TORTOSA GUERRERO, Lorena. «Mitjans de comunicació, quins són i com operen». Andorra, del porta a porta al 2.0 (blog), 02-02-2013. [Consulta: 29 agost 2021].
* 1 2 Crònica, número març 2015, Era II, número 27, pàg. 9
Viccionari
# Brachyrhaphis terrabensis

Brachyrhaphis terrabensis és un peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 6 cm de longitud total.

## Distribució geogràfica

Es troba a Centreamèrica: des de Costa Rica fins a Panamà.

## Referències

* ↑ BioLib (anglès) i (txec)
* ↑ UNEP-WCMC Species Database (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# United Soccer League II

* No s'ha de confondre amb United Soccer League I.
La United Soccer League (USL), anteriorment United Soccer Leagues, és una associació de futbol que organitza diverses lligues per clubs dels Estats Units i el Canadà, tant masculines com femenines, indoor i outdoor, amateurs i professionals.
Està directament afiliada a la United States Soccer Federation, la United States Adult Soccer Association i la Canadian Soccer Association. Té la seu a Tampa.
A data de 2018 les principals categories són:
* USL Championship
* USL League One
* USL League Two

## Història

* 1986 Creació com a Southwest Indoor Soccer League.
* 1989 Creació de la Southwest Outdoor Soccer League, més tard Southwest Independent Soccer League.
* 1990 Esdevé Sunbelt Independent Soccer League.
* 1991 Esdevé United States Interregional Soccer League.
* 1995 Esdevé United States International Soccer League.
* 1995 Esdevé United Systems of Independent Soccer Leagues (USISL).
* 1995 Es crea la lliga femenina USL W-League.
* 1997 Hi ingressa la A-League com a segona divisió nacional.
* 1999 Esdevé United Soccer Leagues.
* 2009 Alguns clubs se separen formant la North American Soccer League II.
* 2015 Esdevé United Soccer League.

## Referències

* ↑ «About». [Consulta: 22 agost 2017].
* ↑ «Francisco Marcos: 'The impatient train left a long time ago'» (en anglès). Soccer America, 07-03-2018 [Consulta: 14 desembre 2018].
* ↑ «USL outcasts set to launch new league in 2010». Soccerbyives.net, 10-11-2009. Arxivat de l'original el 19 de febrer 2012. [Consulta: 8 octubre 2011].
* ↑ Molinaro, John F. «CBC Sports: Whitecaps, Impact to form breakaway league». Cbc.ca, 10-11-2009. [Consulta: 8 octubre 2011].

## Enllaços externs

* United Soccer League II - Lloc web oficial
# Formació de Nagura

La Formació de Nagura és una formació paleontològica al Japó. Es remunta al període del Miocè Mitjà. Està dominada per llims arenosos fossilífers, de grisos a gris clars, massius a febles, que es van dipositar en un entorn d'aigües poc profundes.

## Referències

* ↑ Vickers-Rich, Patricia & Rich, Thomas Hewett (1993); Wildlife of Gondwana. Reed. ISBN 0-7301-0315-3
* ↑ «Transactions and Proceedings of the Palaeontological Society of Japan» (en anglès). Nihon Koseibutsu Gakkai, 181-184, 1996, pàg. 503 [Consulta: 8 juliol 2023].
# Nimbochromis venustus

Nimbochromis venustus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 25 cm de longitud total.

## Distribució geogràfica

És un endemisme del llac Malawi (Àfrica oriental).

## Referències

* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A. 2001. Malawi Cichlids in their natural habitat. Cichlid Press, Estats Units. 3a edició.
* Maréchal, C., 1991. Nimbochromis. p. 296-299. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Ribbink, A. 1991. Distribution and Ecology of the Cichlids of the African Great Lakes. Pp. 36-59 a M. Keenleyside, ed. Cichlid Fishes: Behavior, Ecology and Evolution. Londres, Gran Bretanya: Chapman and Hall.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Penikisita

La penikisita és un mineral de la classe dels fosfats, que pertany al grup de la bjarebyita. Rep el nom en honor de Gunnar Penikis (1936-1979), geofísic i prospector de Ross River, al territori del Yukon, un dels primers exploradors (1974-1975), en col·laboració amb A. Kulan, de les localitats de la zona de Rapid Creek.

## Característiques

La penikisita és un fosfat de fórmula química Ba(Mg,Fe$^{2+}$,Ca)₂Al₂(PO₄)₃(OH)₃. Cristal·litza en el sistema monoclínic. La seva duresa a l'escala de Mohs és 4.
Segons la classificació de Nickel-Strunz, la penikisita pertany a «08.BH: Fosfats, etc. amb anions addicionals, sense H₂O, amb cations de mida mitjana i gran, (OH, etc.):RO₄ = 1:1» juntament amb els següents minerals: thadeuïta, durangita, isokita, lacroixita, maxwellita, panasqueiraïta, tilasita, drugmanita, bjarebyita, cirrolita, kulanita, perloffita, johntomaïta, bertossaïta, palermoïta, carminita, sewardita, adelita, arsendescloizita, austinita, cobaltaustinita, conicalcita, duftita, gabrielsonita, nickelaustinita, tangeïta, gottlobita, hermannroseïta, čechita, descloizita, mottramita, pirobelonita, bayldonita, vesignieïta, paganoïta, jagowerita, carlgieseckeïta-(Nd), attakolita i leningradita.

## Formació i jaciments

Va ser descoberta a Rapid Creek, al districte miner de Dawson, al Yukon (Canadà). També ha estat descrita als propers riu Big Fish, també a Dawson, i Hess (Mayo). Aquests tres indrets són els únics de tot el planeta on ha estat descrita aquesta espècie mineral.

## Referències

* ↑ «Penikisite» (en anglès). Mindat. [Consulta: 18 maig 2019].
# Maarten Houttuyn

Maarten Houttuyn o Houttuijn (Hoorn, 1720 – Amsterdam, 2 de maig de 1798), llatinitzat com: Martinus Houttuyn, va ser un naturalista neerlandès.
Houttuyn nasqué a Hoorn, estuià medicina a Leiden i es traslladà a Amsterdam eln 1753. Publicà molts llibres d'història natural. Els seus interessos se centraren en els pteridòfits, briòfits i els espermatòfits.
La seva signatura abreujada com a botànic és Houtt.
El commemora el gènere monotípic Houttuynia, dins la família Saururaceae de la Xina i el Japó.

## Enllaços externs

* 'Houtkunde' – A representation of inland and foreign wood by Martinus Houttuyn, 1773 Arxivat 2006-09-03 a Wayback Machine.
* ipni.org The International Plant Names Index
* M. Boeseman, W. de Ligny, Martinus Houttuyn (1720–1798) and his contributions to the natural sciences, with emphasis on zoology, Zoologische Verhandelingen 349, 2004, p. 1-222 PDF
# Umm al-Nar

Umm al-Nar (àrab: أم النار, Umm an-Nār) és una illa de l'emirat d'Abu Dhabi (Emirats Àrabs Units) a la costa de l'emirat, uns 22 km al sud-est d'Abu Dhabi (ciutat) i prop de l'Aeroport Internacional d'Abu Dhabi. És una illa arenosa amb una altura màxima reduïda. Mesura uns 3 km de nord a sud i uns 5 km d'est a oest. La seva superfície és d'uns 12 km². La part sud-oest està just enfront d'Al-Maqta, un barri del sud-est d'Abu Dhabi, i està ocupada per les instal·lacions petroleres i altres dependencies.
S'hi va obrir una refineria el 1976 (que fou la primera dels Emirats) i una segona el 1983, amb una capacitat de 86.000 barrils per dia. També hi ha una estació dessaladora d'aigua i generació d'electricitat.

## Cultura d'Umm al-Nar

Aquesta illa dona el seu nom a un dels períodes històrics de la zona, el període d'Umm al-Nar que va abraçar vers el 2700 aC a 2000 aC. Les excavacions iniciades el 1959 per un equip danès van descobrir van descobrir mig centenar de tombes i un establiment des del qual el coure era exportat a Mesopotàmia. Proves de la civilització d'Umm al-Nar es van descobrir posteriorment en altres llocs dels Emirats Àrabs Units i el nord d'Oman. Les tombes de l'illa estan situades al turó central. L'illa va romandre també ocupada durant el darrer període islàmic. Els jaciments arqueològics estan protegits.
De l'anàlisi dels ossos d'ocell trobats a l'illa s'han identificat tres espècies que ja no es troben a la zona: Ardea bennuides, extinta (de la que només s'han trobat restes a aquesta illa), Treron aff. Waalia i Anhinga melanogaster, que encara existeixen a Dofar i a Mesopotàmia.
# Forn de Pa de Vergós Guerrejat

El Forn de Pa de Vergós Guerrejat és un forn de pa del poble de Vergós Guerrejat, al municipi d'Estaràs (Segarra) inclosa en l'Inventari del Patrimoni Arquitectònic de Catalunya.

## Descripció

És un antic forn de pa recollit a l'interior d'una casa d'època moderna, situada en la plaça del Forn, dins del nucli urbà, entre mitgeres de cases del poble. D'aquesta primitiva construcció tan sols es conserva la boca del forn, la tanca amb porta metàl·lica de ferro i el fogar del seu interior, de planta i coberta interior circular, construïda amb pedra i lligat amb fang. Damunt la porta metàl·lica ens trobem la data inscrita "1102". Tota l'estructura exterior del forn està integrada dins de maons refractaris.

## Història

En molts llocs hi havia forns d'ús comunitari que van estar en funcionament fins a mitjans del segle xx. Amb la industrialització i comercialització del pa. El monopoli d'aquest forns era dels senyors dels castells termenats i obligaven a la població a proveir-se de pa en el seu nom. Aquest fet es va generalitzar durant el segle xii. Amb el temps, alguns municipis van obtenir el dret de la seva explotació, mitjançant la cessió dels seus drets per part del senyor, de manera que els drets que es generaven passaven a formar part dels ingressos fiscals del municipi. Aquests drets van desaparèixer amb l'abolició de les jurisdiccions senyorials, al segle xix.

## Referències

* 1 2 «Forn de Pa de Vergós Guerrejat». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 desembre 2015].